  Туспуктэм: Григорий Фомин Майя Бывальцева Россиын анай капиталъя программа 2026-тӥ ар пумозь ужалоз. Со сярысь Владимир Путин нылпиосын семьяослы табышъёссыя юрттон ужпумъёслы сӥзем кенешон дыръя вераз, ивортӥз Кремльлэн пресс-службаез. Кунлэн азьмуртэз тодэ вайытӥз, 2020-тӥ арысен анай капиталэз нырысетӥ нылпи понна но сёто шуыса. « Табере арлы быдэ миллион пала семьяос анай капиталэз басьто, нош ачиз программа 2026-тӥ ар пумозь азьланьтэмын » Владимир Путин, Россилэн азьмуртэз Тодэ вайытом, 2023-тӥ арын 1-тӥ тулыспалысен анай капиталэз зэмос инфляцилэн быдӟалаезъя будэтозы. Озьы, кыкетӥ нылпи понна тыронлэн быдӟалаез 780 сюрс манет котыр луоз.  Тегъёс: Удмуртия Россия анайкапитал  